252 
kun föje nogle almindelige bemærkninger o*m frøenes for- 
hold i den hele slægt, for så vidt disse ere mig bekendte af 
de arters frø, som jeg har undersøgt. Jeg kan imidlertid 
ikke undlade at tilføje den bemærkning, at da de mig be- 
kendte Pedicularis-arters frø have vist sig i flere henseender 
at være indbyrdes sa betydeligt afvigende, er det ikke usand- 
synligt at en undersøgelse af flere arter, hvis frø endnu ere 
ubekendte eller ubeskrevne, vil foranledige modifikationer af 
de grænser, indenfor hvilke de her foreløbig antagne egen- 
skaber hos Pedicularis-frøene bevæge sig. 
Hvad frøenes antal i kapselen angår, da synes der 
herom at herske væsenlig uoverensstemmelse mellem de for- 
fattere, der have omtalt dette punkt, idet nogle beskrive 
Pedicularis - kapselen som mangefrøet (seeds numerous, Ba- 
bington, loges polyspermes, Lloyd), andre derimod angive 
den at være fåfrøet (semina pauca, Gärtn., graines peu 
nombreuses. Gren. et Godr.). Men en almindelig angivelse 
af et mængdeforhold kan naturligvis kun have nogen værdi, 
når der enten tilføjes en positiv angivelse af grænserne for 
talstørrelsernes variationer, eller de slægter, til hvilke der ved 
sammenligningen er taget hensyn, udtrykkeligt nævnes som en 
målestok for den ellers ubestemte betydning, der efter om- 
stændighederne kan lægges i de relative udtryk »få« og 
»mange«. Så længe disse nærmere bestemmelser mangle, 
kunne derfor bægge de tilsyneladende hinanden modsigende 
angivelser være for så vidt berettigede, som man, når f. eks. 
Melampyrum - slægten lægges til grund for sammenligningen, 
må kalde frøenes antal hos Pedicularis stort, hvorimod 
man ved sammenligning med Scrophularia o. fl. kan kalde 
kapselen fåfrøet. Det vil imidlertid være rigtigst at under- 
søge, om frøenes antal i kapselens rum er nogenlunde kon- 
stant hos de forskellige arter af slægten, og, for så vidt 
dette er tilfældet, må dette antal angives særligt for hver 
enkelt art. Hos de af mig undersøgte arter har antallet vist 
sig at være ikke meget foranderligt indenfor den enkelte arts 
grænser, men derimod temmelig forskelligt for slægten som 
